It-tieni semifinali tal-65 edizzjoni tal-Eurovision Song Contest. 17-il pajjiż illejla se jkun qed jikkompeti sabiex 10 minnhom jgħaddu għall-finali tas-Sibt 22 ta' Mejju. Fil-finali hemm diġà konfermati 16-il pajjiż u b'hekk bl-10 li jintgħażlu llejla se jkun hemm il-lista kompluta. Nilqugħkom għal dan il-live blog tat-tieni semifinali tal-65 edizzjoni tal-Eurovision Song Contest. It-trasmissjoni mistennija tibda fid-9pm. Tibda il-65 edizzjoni tal-Eurovision Song Contest. Il-kantawriċi Eefje de Visser flimkien maż-żeffien tal-breakdance u ż-żeffiena tal-ballet Ahmad Joudeh u sewwieq tal-BMX Dez Maarsen fetħu din l-edizzjoni. Il-preżentaturi ta' din l-edizzjoni huma l-attriċi u preżentatriċi Chantal Janzen; il-preżentatriċi u kantanta Edsilia Rombley, li pparteċipat darbtejn f'edizzjonijiet passati tal-Eurovision; il-preżentatur u kummentatur tal-Eurovision fl-Olanda Jan Smit; u Nikkie (NikkieTutorials), esperta fil-qasam tax-xagħar u sbuħija fl-Olanda. Jispjegaw kif issir il-votazzjoni. Infakkrukom li llejla Malta ma tistax tivvota. Tibda l-kompetizzjoni tal-lejla. San Marino jiftħu l-kompetizzjoni b' Senhit flimkien mar-rapper Flo Rida bil-kanzunetta Adrenalina. Spettaklu kkulurit li kapaċi jwassalhom ukoll sal-finali. Estonja mhux mal-favoriti tal-lejla. Madanakollu l-wirja ta' Uke Suviste bil-kanzunetta The Lucky One mhix waħda li ddejqek, speċjalment bl-effetti tad-dwal użat waqt din il-wirja. Ir-Repubblika Ċeka bil-kanzunetta Omaga interpretata minn Benny Cristo. Vokalment mhux jimpressjonani l-ħin kollu. Il-Greċja bil-kanzuentta Last Dance interpretata minn Stefania, li flimkien ma' Destiny hija l-iżgħar parteċipanta f'din l-edizzjoni. Iż-żewġ kantanti għandhom 18-il sena. Tispikka l-eleganza tal-kantanta filwaqt li viżwalment toffri spettaklu sabiħ, L-Awstrija huwa l-ħames pajjiż tal-lejla b'Vincent Buena u l-kanzunetta Amen. Hija waħda mill-kanzunetti favoriti li tgħaddi għall-finali. Vokalment il-kantant jinstema' tajjeb ħafna u viżwalment xejn inqas. Il-Polonja bil-kanzunetta The Ride interpretata minn Rafal. Mhux kanzunetta għall-gosti tiegħi. Iż-żeffiena bid-dwal f'idejhom mhix xi ħaġa ġdida f'dan il-festival u nħoss li hemm wisq affarijiet li qed jiġru f'salt fuq palk. Jiddispjaċini għal Natalia Gordienko tal-Moldova imma mal-ewwel nota xejn ma laqtitni bil-kanzunetta Sugar. Possibilment li se tkun waħda minn dawk li llejla se tkun qed tippakkja l-bagalji biex tmur lura pajjiżha! Ċapċip fis-sala, wisq probabbli anki b'simpatija peress li l-Iżlanda huwa l-pajjiż li llejla mhux qed jagħti l-wirja tiegħu fuq il-palk minħabba li membru tal-grupp irriżulta pożittiv għal Covid-19. Din hija wirja mit-tieni prova li Daoi & Gagnamgnio kellhom f'Rotterdam. Mill-ġdid jinstema' l-għajjat u ċ-ċapċip fis-sala. Wisq probabbli se jagħmluha għall-finali tas-Sibt. Hurricane bil-kanzunetta Loco loco għas-Serbja. Inxebbaħ lil waħda mill-kantanti, Sanja Vucic, ma' Helena Paparizou li kienet tat il-Greċja l-ewwel u l-unika rebħa tagħhom fl-2005 bil-kanzunetta My Number One. Il-kanzunetta għas-Serbja hi waħda movimentata u tal-widna. Nemmen li se twassal għas-serata finali. Għalijja l-Ġorġja setgħu ma ħadu sehem xejn illejla għax bil-kanzunetta You ta' Tornike Kipiani qed inħossni se norqod. Mal-ewwel nota tagħha Anxhela Peristeri għall-Albanija bil-kanzunetta Karma ġabitni f'tiegħi wara li ħassejtni mitluf bil-kanzunetta ta' qabilha. Spettakolari fis-sempliċità tagħha. Love is on My Side minn Black Mamba għall-Portugall. Il-pubbliku jinħass li mill-ewwel qed togħġbu din il-kanzunetta. Xenarju differenti li joħloq kuntrast tajjeb mal-wirjiet li diġà rajna. Ma niddejjaq xejn jekk nara din il-kanzunetta mal-finalisti ta' nhar is-Sibt. Jonqos ħames kanzunetti għal tmiem din il-kompetizzjoni. Growing Up Is Getting Old qed tgħidilna Victoria għall-Bulgarija. Wirja li tpaxxi l-għajn u għalkemm ma nemminx li tista' tkun kanzunetta rebbieħa, inħoss li postha huwa fil-finali tas-Sibt. Kanzunetta tipika mill-Finlandja. Jekk tgħaddi għall-finali kapaċi tkun kompetizzjoni diretta għal Zitti e buoni tal-Italja… u nistqarr li kieku jkolli nivvota bejn il-Finalndja u l-Italja, il-vot tiegħi bla dubju jmur għall-Finlandja! Oħra li nħoss li tista' tmur tippakkja biex taqbad l-ajruplan u tmur lura d-dar! Qed noqrobu lejn it-tmiem tal-kompetizzjoni: Żvizzera huwa l-pajjiż ta' qabel tal-aħħar. Gjon's Tears bil-kanzunetta Tout l'univers hija waħda mill-kanzunetti li kienet fost il-favoriti u kapaċi terġa' titla' mal-favoriti nett wara l-wirja tal-lejla u bla dubju li fil-finali se tkun kompetizzjoni diretta għall-kanzunetta Je Me Casse ta' Destiny għal Malta. Id-Danimarka mhux mal-favoriti li tgħaddi għall-finali. Lili ma ddejjaqnix anzi nħoss li l-kanzunetta tagħhom Ove os pa hinandenn hija tal-widna. Il-pubbliku f'Rotterdam Ahoy donnu ħa pjaċir ukoll b'din il-kanzunetta. Il-kompetizzjoni magħluqa. Se jiftaħ it-televoting. Infakkrukom li llejla Malta ma tistax tivvota f'din il-kompetizzjoni. Sakemm għaddej it-televoting u nistennew ir-riżultat bl-10 pajjiżi li għaddew għall-finali, Spettaklu mil-aqwa. Tieqaf il-votazzjoni. Il-vot tal-pubbliku se jissarraf f'50% tar-riżultat filwaqt li l-50% l-ieħor ġie vvuttat ilbieraħ mill-ġurija waqt il-prova li saret filgħaxija. Sakemm nistennew ir-riżultat naraw il-parteċipanti ta' Franza, Spanja u Renju Unit li nhar is-Sibt se jkunu qed jitilgħu fuq il-palk tal-Eurovision waqt il-finali peress li posthom huwa garantit. Martin Osterdahl, l-Executive Supervisor tal-Eurovision Song Contest bir-riżultat tal-pajjiżi li kkwalifikaw: Albanija Serbja Bulgarija Moldova Portugall Iżlanda San Marino Żvizzera Greċja Finlandja Waslet fit-tmiemha t-tieni semfinali tal-65 edizzjoni tal-Eurovision Song Contest. Għada fuq Newsbook.commt se titwassal it-tieni edizzjoni ta' Eurovision Song Contest. Grazzi talli segwejtuna. Il-lejl it-tajjeb! Frederick Zammit Waqt is-serata tal-lejla l-Iżlanda mhux se tkun qed tipparteċipa minn fuq il-palk wara li membru mill-grupp irriżulta pożittiv għall-Covid-19. Minflok se jintwera filmat tat-tieni prova li saret. Aqra wkoll: Eurovision: L-Iżlanda mhux se tagħti wirja live fis-semifinali ta' għada Wara s-serata tal-lejla se tkun qed issir konferenza stampa bl-10 finalisti u jsir it-tlugħ bil-polza biex jiġi determinat min se jkanta fl-ewwel nofs jew fl-aħħar nofs. Imbagħad għada l-Ġimgħa ssir l-allokazzjoni tal-pożizzjoni li kull kanzunetta finalista se tkun qed twassal il-wirja tagħha fis-serata tas-Sibt. Flo Rida – Adrenalina Estonja: Uku Suviste – The Lucky One Repubblika Ċeka: Benny Cristo – Omaga Greċja: Stefania – Last Dance Awstrija: Vincent Buena – Amen Polonja: Rafał – The Ride Moldova: Natalia Gordienko – Sugar Iżlanda: Daði & Gagnamagnið – 10 Years Serbja: Hurricane – Loco Loco Ġorġja: Tornike Kipiani – You Albanija: Anxhela Peristeri – Karma Portugall: Black Mamba – Love Is On My Side Bulgarija: Victoria – Growing Up Is Getting Old Finlandja: Blind Channel – Dark Side Latvja: Samanta Tīna – The Moon Is Rising Żvizzera: Gjon's Tears – Tout l'univers Danimarka: Fyr og Flamme – Øve os på hinandenn Malta hija fost il-pajjiżi li għaddew għall-finali tas-Sibt 22 ta' Mejju wara li nhar it-Tlieta ħadu sehem fl-ewwel semifinali. Aqra l-konferenza stampa ta' wara l-ewwel semifinali: Filmat: "Kienet il-ħolma tan-nannu tiegħi" – Destiny Għal-lejla, il-ġurija internazzjonali diġà vvuttat waqt id-dress rehearsal tal-bieraħ filgħaxija. B'hekk 50% tal-voti diġà huma ġewwa u llejla jonqos il-50% tal-voti tal-pubbliku. Ara l-previżjonijiet tad-Djar tal-Imħatri għas-serata tal-lejla: Eurovision: L-10 pajjiżi li llejla mistennija jgħaddu għall-finali Malta għaddiet għas-serata finali tas-Sibt u aktar kmieni llum Destiny bil-kanzunetta Je Me Casse telgħet fit-tieni post tal-favoriti li jirbħu l-Eurovision ta' din is-sena. Aktar kmieni lluum: Malta titla' fit-tieni post tal-favoriti Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60a738f2a330f_rand.td-a-rec-img{text-align:left}.td_uid_3_60a738f2a330f_rand.td-a-rec-img img{margin:0 auto 0 0}